Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 343/04)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1) laistigh de 3 mhí ó dháta an fhoilseacháin seo.

DOICIMÉAD AONAIR

“Ciliegia di Bracigliano”

Uimh. AE: PGI-IT-02766 – 31.3.2021

STFC ( ) TGFC (x)

1. Ainm nó ainmneacha [STFC nó TGFC]

“Ciliegia di Bracigliano”

2. Ballstát nó Tríú Tír

An Iodáil

3. Tuairisc ar an táirge talmhaíochta nó ar an mbia-earra

3.1. An cineál táirge

Aicme 1.6. Torthaí, glasraí agus gránaigh úra nó phróiseáilte

3.2. Tuairisc ar an táirge lena mbaineann an t-ainm in (1)

Tagraíonn an tásc geografach faoi chosaint (TGFC) “Ciliegia di Bracigliano” do thoradh an speicis Prunusavium L. (Rosaceae) atá mar chuid de na saothróga seo a leanas: Spernocchia, Sciazza, Pagliaccia (dá ngairtear freisin Pagliaccio nó Pallaccia), Don Carmelo, Silvestre, Bigarreau Burlat, Baron Picella, Palermitana agus Principe.

Nuair a scaoiltear é úr ar mhaithe le hithe, ní mór do TGFC “Ciliegia di Bracigliano” na saintréithe cáilíochta seo a leanas a bheith aige:

— Craiceann: dath láidir, idir dúrua agus amarantas.

— Bia: idir dheargrua agus dúrua, an-teann, leath-ghreamaithe don chloch.

— Méid: toradh idir meánach agus mór (íosmhéid ceadaithe: 20 mm), cloch mheánmhéide, gas idir gearr agus meánfhaid.

— Cruth:croíchruthach, fadaithe nó leacaithe.

— Frithsheasmhacht i gcoinne láimhseála: iontach.

— Saintréithe orgánaileipteacha: bia teann; meánshúmhaireacht; blas torthaíoch, éadrom agus searbh-mhilis taitneamhach.

Ní mór do na cineálacha uile atá liostaithe méid siúcra nach lú ná 12°brix a bheith acu.

Nuair a scaoiltear é le haghaidh tomhaltais, ní mór don toradh a bheith:

— Iomlán agus gan damáiste;

— Na gais ceangailte leis;

— Glan, saor ó ábhair eachtracha shofheicthe ar bith;

— Slán, saor ó lobhadh agus ó iarmhair shofheicthe d’fhuíll táirgí um chosaint plandaí;

— Saor ó lotnaidí.

D’fhéadfadh silíní atá beartaithe do phróiseáil amháin a bheith gan an gas, damáistithe i bpáirt nó ar íosmhéid 17 mm, a fhad agus a chomhlíontar ceanglais eile na sonraíochta táirge. Is féidir tagairt a dhéanamh do thorthaí dá leithéid sin mar “Ciliegia di Bracigliano” TGFC, ach ní fhéadfar iad a dhíol mar sin leis an tomhaltóir deiridh.

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

-

3.4. Céimeanna sonracha sa táirgeadh nach mór dóibh tarlú sa limistéar geografach sainithe

Na céimeanna uile a bhaineann le “Ciliegia di Bracigliano” a tháirgeadh, ní mór dóibh tarlú sa limistéar dá dtagraítear i bpointe 4 thíos.

3.5. Rialacha sonracha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

Ní mór an táirge a láithriú i gcoimeádáin le toilleadh de 10 kg ar a mhéad, atá déanta as ábhar de bhunús planda nó ábhar in-athchúrsáilte eile.

Ní mór d’ábhar gach aon phacáiste a bheith de mhéid aonfhoirmeach agus silíní den chineál céanna laistigh de.

A mhéid a bhaineann le neamh-aonfhoirmeachas ó thaobh méide de, bíonn lamháltas de 10 % i bhfeidhm maidir le líon nó meáchan na silíní i ngach pacáiste aonair.

Déantar TGFC “Ciliegia di Bracigliano” a phacáistiú, dá dtagraítear i bpointe 4 thíos, ós rud é go bhféadfadh torthaí scaoilte arna carnadh i sraitheanna i gcoimeádáin de phlaisteach docht (cliathbhoscaí nó boscaí) éirigh brúite, lochta, gearrtha agus díchumtha ar bhealaí éagsúla le linn iompair ar bóthar de thoradh an suaite agus an bhrú shuntasaigh a chuirtear nuair a chroitheann nó a luascann an fheithicil nó a theanntar coscán go géar.

3.6. Sainrialacha maidir le lipéadú an táirge dá dtagraíonn an t-ainm cláraithe

Pacáistí marcáilte leis an TGFC nó na lipéid greamaithe orthu ní mór dóibh, i gcló soiléir agus inléite den mhéid céanna, na nithe seo a leanas a bheith orthu:

a) An fhoclaíocht “Ciliegia di Bracigliano” agus “Indicazione Geografica Protetta” [Tásc Cosanta Geografach] (nó an t-acrainm “I.G.P.” [TGFC]);

b) Ainm, ainm gnó agus seoladh an phacáisteora is táirgeoir;

c) An bhaiscuimhir táirgthe;

d) Cainníocht na dtáirgí laistigh den phacáistíocht;

e) An lógó TGFC “Ciliegia di Bracigliano” mar a thaispeántar thíos, le chéile leis an siombail éigeantach Eorpach TGFC.

Níl cead aon tuairisc a chur leis an tásc geografach faoi chosaint dá dtagraítear i bpointe 1, lena n-áirítear na haidiachtaí seo a leanas: “tipo” [cineál], “gusto” [blas], “uso selezionato” [úsáid roghnaithe], “scelto” [rogha], nó mar sin de chomh maith le bardas an bhunúis.

Tá cead foclaíocht a úsáid áfach, a thagraíonn do chuideachtaí, ainmneacha, ainmneacha gnó agus trádmharcanna príobháideacha nach bhfuil de chineál moltach agus gur dócha nach gcuireann a n-úsáid an ceannaitheoir amú.

D’fhéadfadh an fhoclaíocht sin a bheith i láthair ar an lipéad i litreoireacht nach mó ar airde ná ar leithead ná leath-mhéid na litreoireachta a úsáidtear don tásc geografach faoi chosaint.

4. Sainmhíniú achomair ar an limistéar geografach

Le limistéar táirgeachta TGFC “Ciliegia di Bracigliano”, cumhdaítear críoch iomlán na mbardas a leanas sna cúigí Salerno agus Avellino:

Cúige Salerno: Baronissi, Bracigliano, Calvanico, Castel San Giorgio, Cava de’ Tirreni, Fisciano, Mercato San Severino, Pellezzano, Roccapiemonte, Siano.

Cúige Avellino: Contrada, Forino, Montoro, Moschiano.

5. Nasc leis an limistéar geografach

Tá an nasc idir “Ciliegia di Bracigliano” agus an limistéar geografach bunaithe ar chaighdeán an táirge agus ar an gclú láidir air a tógadh le himeacht ama.

Soláthraítear leis an limistéar táirgthe na dálaí is fearr ar mhaithe le fás fásúil barrmhaith do crainn shilíní chomh maith le forbairt chuí na dtorthaí.

Topagrafaíocht chnocach atá ann go príomha. Ó thaobh aeráide de, tagann an tEarrach go luath sna limistéir ina bhfásann silíní agus bíonn an samhradh te le huasteochtaí idir 25 agus 28 °C. Sa Gheimhreadh, is annamh a thiteann teochtaí thíos faoi 0 °C. Bíonn an mheánfhrasaíocht bhliantúil thart ar 1 000 mm. Tagann an chuid is mó den fhrasaíocht sin idir an Fómhar agus luath an Earraigh ach is leor í fós cuid mhaith de riachtanais uisce an bhairr a shásamh.

Is de bhunús glárach nó snaíochair atá an ithir agus ábhar pireaclastach le fáil inti go minic. Tá sí scaoilte agus tréscaoilteach den chuid is mó, de mheándoimhneacht, le draenáil mhaith agus coinneáil mhaith uisce agus pH idir 6.5 agus 7.2 aici.

Tá substráit atá láidir go leor chun riachtanais fhréamhchóras Prunusavium a chomhlíonadh ag na hithreacha ceannasacha sa limistéar go ginearálta, tá siad éasca le hoibriú, agus bíonn toilleadh réimse mhaith acu.

Cruthaíonn an ithir agus na saintréithe aeráide ar a dtugtar tuairisc comhshaol idéalach don bharr, agus iad ag méadú tréithe orgánaileipteacha na dtorthaí an oiread agus is féidir agus ag coimeád gníomhú lotnaid a dhéanfadh dochar dá n-indíoltacht, chomh híseal agus is féidir.

Tagann fianaise maidir leis an dlúthnasc don limistéir freisin ó láithreacht neamhghnách na gcineálacha áitiúla, mar a shonraítear i bpointe 3.2, rud a léiríonn, ós rud é nach bhfuil siad le fáil ach sa limistéir seo amháin, eindéimeacht de shórt.

I limistéar Valle dell’Irno, tá áit na bhfíonghort, a thug an príomhbharr fadó, glactha beagnach go hiomlán ag crainn shilíní ó lár an chéid deireanaigh.

Léirítear sna sonraí is déanaí go bhfuil thart ar 500 gabháltas talmhaíochta sa limistéar agus roinnt gnólachtaí díolacháin.

Tagann “Ciliegia di Bracigliano” ó limistéar atá dea-oiriúnaithe go traidisiúnta do tháirgeadh silíní agus an saineolas teicniúil a bhailigh táirgeoirí thar na céadta (go háirithe a mhéid a bhaineann le hobair thábhachtach chun bithéagsúlacht ghéiniteach a chosaint), agus an saineolas sin oiriúnaithe do dhálaí áitiúla, chuidigh sé sin le táirge de cháilíocht aitheanta a dhéanamh den táirge seo.

Léirítear i bhfoinsí éagsúla gur gné shaintréitheach de thalmhaíocht agus geilleagar an limistéir iad na crainn silíní a bheith ann, agus sonraítear an méid sin i ndoiciméid nótaireachta go príomha, ag dul chomh siar le 1556 (taifid nótaireachta Bracigliano: nótaire Salvatore Grimaldi, comhaid 472 agus 477; Taifid nótaireachta Bracigliano: nótaire Gaetano De Caro, comhad 487). Taispeántar sna doiciméid cé chomh tábhachtach agus a bhí buaint na silíní i mBracigliano. In 1714, d’fhianaigh an nótaire Matteo Milone (Cartlann Stáit Salerno, taifid nótaireachta Bracigliano, comhad 495) gan aon agó do láithreacht dhian-fhás silíní i mBracigliano.

Le blianta beaga anuas, léiríodh i sraith iomlán d’ábhar fógraíochta, taifid, físeáin agus doiciméid páipéir stairiúla, clú “Ciliegia di Bracigliano”. Ina shaothar Storia di Bracigliano [Stair Bracigliano] (Arti Grafiche Emilio Di Mauro di Cava de’ Tirreni, 1980), tagraíonn an sagart Prionsiasach Teofilo M. Giordano go soiléir, sa chuid ag déileáil leis an ngeilleagar áitiúil, don fhíoras go raibh “Ciliegia di Bracigliano” forleathan le deacáidí. Luann sé roinnt de na cineálacha a chuimsítear sa tsonraíocht seo, ag tabhairt faisnéise ar a gcáilíocht agus éileamh an mhargaidh dóibh, lena n-áirítear onnmhairiú fiú, mar a thaispeántar le láithreacht an ainm “Ciliegia di Bracigliano” ar shonraisc thráchtála. Tá cuma air mar sin go raibh fás silíní dea-bhunaithe sa limistéar, agus goirt shilíní móra in ann ioncam feirme suntasach a sholáthar.

Léiríodh tábhacht chultúrtha agus eacnamaíoch “Ciliegia di Bracigliano” dá limistéar táirgthe thar na blianta tríd an iliomad aonach agus féile, amhail Festa della Ciliegia di Bracigliano, a chuirtear ar siúl gach bliain ó 1999, agus an imeacht cosúil a chuirtear ar siúl i Siano ó 1997.

Gach bliain, reáchtálann Associazione Nazionale “Città delle Ciliegie a fhéile náisiúnta Città delle Ciliegie [Bailte Silíní] i suíomhanna a aithnítear mar limistéir ina dtáirgear silíní den scoth. Mar aitheantas ar cháilíocht ard ‘Ciliegia di Bracigliano’, reáchtáladh an cúigiú féile i mBracigliano ón 18 go dtí an 21 Meitheamh 2009.

Bhain ‘Ciliegia di Bracigliano’ rath iomráiteach amach roinnt uaireanta i sainchomórtais náisiúnta. Is leor a lua gur thug AMDMI (Cumann Stiúrthóirí na Margaí Torthaí agus Glasraí Mórdhíola) ‘Migliore Ciliegia d’Italia’ [Silín is Fearr san Iodáil] ar an táirge seo in 2011.

Meastar gur ‘tír na silíní’ atá i gceist le limistéar táirgthe ‘Ciliegia di Bracigliano’ fós, úsáideadh a thalamh chun an toradh seo a fhás i gcónaí, ag cruthú nasc dofhuascailte idir na ceantair agus an silín.

Bíonn ‘Ciliegia di Bracigliano’ ann mar chomhábhar ríthábhachtach i neart oideas, chuimsigh sain-suíomhanna amhail Top Food Italy nó Torte e Dintorni é agus tá eolas ag cócairí rathúla air, amhail Sal De Riso agus Rocco Iannone, agus chomh maith le cócairí eile atá ag teacht chun cinn, agus úsáideann siad uile an táirge ina gcuid cruthúchán. Aithnítear Sal De Riso dá chuid scile mar mhilsíneoir agus labhair sé faoi ‘Ciliegia di Bracigliano’ ar na meáin shóisialta (i bhfíseán uaslódáilte ar YouTube ar an 8 Deireadh Fómhair 2020, agus ar a leathanach Facebook ar an 21 Samhain 2020, luann sé go bhfuil ‘Ciliegia di Bracigliano’ an-speisialta: tá sé mór, súmhar agus milis, le céim ard Brix, agus briosc freisin, agus úsáidim é i manglaim chomh maith).

Ina theannta sin, deimhníonn an iliomad alt atá scríofa ag saineolaithe clú ‘Ciliegia di Bracigliano’ (is leor an t-iriseoir bia Luciano Pignataro a lua (foilsíodh alt, dar teideal La stagione delle ciliegie a Bracigliano” [Biaiste silín i mBracigliano]‘ ar a shuíomh gréasáin an 7 Iúil 2015 agus bhí an tuairisc a leanas ann: “Is é Bracigliano baile na silíní. Ach ní ar mhaithe leis na tréithe orgánaileipteacha amháin a bhfuil na silíní blasta seo éagsúil agus tóir orthu ar fud na hIodáile. Tá clú agus cáil ar an mbaile sin mar gheall ar a shean-traidisiún ceoil, a bhéile clúiteach ‘Mallone’, a shamhraí fionnuara agus as a shilíní ar ndóigh; maidir lena chónaitheoirí, d’ainneoin go bhfuil cónaí orthu sa ‘tsráidbhaile domhanda’, tá siad sainiúil mar gheall ar an dian-mheas atá acu ar am, ar shéasúir agus ar thraidisiúin a bhaineann leis an talamh. Dá bhrí sin, tá mí an Mheithimh go hiomláin tiomnaithe do na silíní seo a bhaint, a dtugtar an leasainm ‘ní féidir aon cheann amháin a ithe’ orthu freisin. Glacann altraí, múinteoirí, múinteoirí ceoil agus státseirbhísigh am ar saoire chun a gcuid ama a thabhairt do na silíní, a éiríonn níos luachmhaire gach bliain agus iad faoi ionsaithe ó líon lotnaidí. Níor éirigh leis na fadhbanna beaga seo cur isteach ar an bpaisean atá acu do na silíní a bhaint, áfach, agus beireann an próiseas greim ar an mbaile iomlán gach bliain. Más cáil atá roimh an ngnáth-tháirge seo, ní de thaisme atá sé”) nó an fiontraí Antonio Amato (a d’fhoilsigh alt ar a bhlag i mí Lúnasa 2020 dar teideal “La Ciliegia di Bracigliano – L’oro rosso della nostra terra” [Ciliegia di Bracigliano — An t-ór dearg dár gcríoch] a thuairiscíonn, i measc rudaí eile, gur “An t-am foirfe atá ann anois chun breathnú le haoibhneas ar an radharc for-rua, cionn is gur ghéill bán na gcrann faoi bhláth d’imireacha éagsúla an deirg de chuid chineál luachmhar an tsilín Bracigliano, cineál mall-aibithe a aibíonn ón dara leath de mhí an Mheithimh go dtí an chéad leath de mhí Iúil, ag cur fáilte roimh an samhradh agus ag cur dearg ar na sléibhte Agro.

Tagann trian de tháirgeadh silíní Campania ó chríoch bardais Bracigliano, a dhéanann mórtas, ó bhí an 18ú céad ann, dá shaothrú de shilíní idir measartha agus mór atá dúdhearg le bia teann agus súmhar”). Deimhnítear an cháil atá orthu le breis agus 25 000 amas Google ar “Ciliegia di Bracigliano”, lena n-áirítear na suíomhanna gréasáin Campania Terra Laboris agus Irno Notizie, a aithníonn uathúlacht an táirge nasctha lena limistéar táirgthe. Úsáidtear “Ciliegia di Bracigliano” chun taosráin thraidisiúnta a tháirgeadh; is leor “Zizzinella” a lua, cruthúchán le de chuid an mháistir chócaire taosráin Giuseppe Palumbo, déanta le ricotta buabhaill, cnónna coill agus “Ciliegia di Bracigliano” iondoirte le halcól (Annamaria Parlato, Enogastronomia Bracigliano, 23/5/2020 - deir alt dar teideal “Il dolce omaggio alla ciliegia di Giuseppe Palumbo. I La ciliegia è un contenitore di principi benefici per il corpo umano” [Ómós milis Giuseppe Palumbo do shilíní. Tá silíní lán le comhábhair atá mar bhuntáiste don chorp daonna] maítear go raibh “Fianaise ann ar tháirgeadh silíní i mBracigliano chomh siar leis an gcéad leath den ochtú céad déag agus gur lean an táirgeadh seo ar aghaidh gan stad, fiú le linn ghorta 1764. Sna 1950idí, tháirg an baile trian de na silíní i gCampania, a bhí mar phríomhréigiún tháirgeadh na silíní san Iodáil san am sin. Is éard atá ann táirge talmhaíochta par excellence Bracigliano, agus go deimhin tugtar ‘ór dearg’ air. I gcanúint áitiúil tugtar ‘a cerasa’ air. Aibíonn sé go mall san Earrach agus bíonn líon ard flavónóideach ann”).

Tagairt d’fhoilsiú na sonraíochta

(an dara fomhír d’Airteagal 6(1) den Rialachán seo)

Tá téacs iomlán na sonraíochta táirge le fáil ar an suíomh gréasáin seo a leanas:

http://www.politicheagricole.it/flex/cm/pages/ServeBLOB.php/L/IT/IDPagina/3335

nó mar rogha ar an méid sin:

trí dhul go díreach chuig leathanach baile don bheartas ón Aireacht um Thalmhaíocht, Bia agus Foraoiseacht (www.politicheagricole.it) agus cliceáil ar “Qualità” (ar thaobh na láimhe deise ar bharr an scáileáin), agus ansin ar “Prodotti DOP IGP STG” (ar thaobh na láimhe clé den scáileán) agus ar deireadh ar “Disciplinari di Produzione all’esame dell’UE”.

(1) IO L 343, 14.12.2012, lch. 1.